പുള്ളിമാനെ വേട്ടയാടി കൊന്ന സംഘത്തിലെ രണ്ടുപേര് അറസ്റ്റില് പുല്പള്ളി: ബീനാച്ചിയില് പുള്ളിമാനെ വേട്ടയാടി കൊന്ന സംഘത്തിലെ രണ്ടുപേരെ വനംവകുപ്പ് അറസ്റ്റ് ചെയ്തു. രഹസ്യ വിവരണത്തിന്റെ അടിസ്ഥാനത്തിലാണ് വടുവഞ്ചാല് അണ്ടൂര് അബദുല് മുജീബ് 43, അമ്ബലവയല് കുപ്പക്കൊല്ലി അമ്ബാട്ടുകുടിയില് അജി 42 എന്നിവരെ ഇരുളം ഫോറസ്റ്റ് സ്റ്റേഷന് ഡെപ്യൂട്ടി റേഞ്ച് ഫോറസ്റ്റ് ഓഫിസറും സംഘവും തിങ്കളാഴ്ച പുലര്ച്ചെ പിടികൂടിയത്. ബീനാച്ചി എസ്റ്റേറ്റില്നിന്ന് പുള്ളിമാനെ തോക്ക് ഉപയോഗിച്ച് വേട്ടയാടി കൊന്ന ശേഷം ഇറച്ചിയാക്കി കാറില് കയറ്റി കൊണ്ടുപോകാന് ശ്രമിക്കുന്നതിനിടെയാണ് ഇരുവരെയും പിടികൂടിയത്. പ്രതികളില്നിന്ന് പുള്ളിമാെന്റ ഇറച്ചി കടത്തിക്കൊണ്ടുപോകാന് ഉപയോഗിച്ച കാര് കസ്റ്റഡിയിലെടുത്തു. സംഭവസ്ഥലത്തുനിന്ന് ഓടിരക്ഷപ്പെട്ട രണ്ടുപേരെ പിടികൂടാനുണ്ടെന്ന് ചെതലയം റേഞ്ച് ഫോറസ്റ്റ് ഓഫിസര് കെ.പി. അബ്ദുല് സമദ് പറഞ്ഞു. ഇരുളം ഡെപ്യൂട്ടി റേഞ്ചര് കെ.വി. ആനന്ദന്റെ നേതൃത്വത്തിലാണ് പ്രതികളെ പിടികൂടിയത്.The post പുള്ളിമാനെ വേട്ടയാടി കൊന്ന സംഘത്തിലെ രണ്ടുപേര് അറസ്റ്റില് first appeared on MalayalamExpressOnline.